钦定古今图书集成/明伦汇编/氏族典/第370卷 > 《廖用贤尚友录》 > 阎立德
## 钦定古今图书集成/明伦汇编/氏族典/第370卷 > 《廖用贤尚友录》 > 阎立德

按《唐书阎立德传》：“让字立德，以字行，京兆万年人。父
毗，为隋殿内少监，本以工艺进，故立德与弟立本皆
机巧有思。武德初，为秦王府士曹参军，从平东都，迁
尚衣奉御。贞观初，历将作少匠、大安县男，拜大匠，坐
弛职免。起为博州刺史，坐免官。未几，复为大匠，擢工
部尚书。帝崩，复摄司空，典陵事，以劳进爵大安县公。”
永徽五年，高宗幸万年宫，留守京师。卒，谥曰康。